5. 5. UTORAK

**PID** – Nadam se da ste upamtili **kulturno – povijesne spomenike** primorskog kraja, ponovite ih još jednom (spomenike na listi svjetske baštine i ostale). Pogledaj na geografskoj karti gdje se nalaze pa će ti biti lakše upamtiti!

Zatim uzmi **udžb. str. 132/133 i** pročitaj zadnji odlomak na str. 132 -Zaštićena područja…….. pa kreni na drugu stranu 133, čitaj s razumijevanjem, ako treba više puta. Zatim **prepiši u bilježnicu**, **nastavljajući** od jučer.

2. PRIRODNE ZNAMENITOSTI:

 Nacionalni parkovi (NP): Brijuni, Paklenica, Kornati, Krka i Mljet.

3. KULTURNA I NARODNA BAŠTINA

 -Sinjska alka u Sinju

 -viteška igra Moreška na Korčuli

 -Dubrovačke ljetne igre, Splitsko ljeto, Šibenski festival djeteta

 - filmski festival u Puli i Motovunu

 -Osorske glazbene večeri – koncerti klasične glazbe

 - glazbene večeri u crkvi sv. Donata u Zadru

4. POZNATE OSOBE PRIMORSKOG KRAJA

 Marko Marulić, Juraj Dalmatinac, Ivan Gundulić, Ruđer Bošković

Pogledaj sljedeću prezentaciju:

[Povijesne i kulturne znamenitosti primorskih krajeva B.ppt](http://os-petrijanec.skole.hr/upload/os-petrijanec/images/static3/2078/attachment/Povijesne_i_kulturne_znamenitosti_primorskih_krajeva_B.ppt)

Prezentacija će ti pomoći u učenju, za zadaću riješi 1. 2. 3. 4. pitanje iz udžbenika.

 **MAT** – Ponovit ćemo pisano dijeljenje 240 : 20, najprije pogledaj **Ponovi video** na početnoj stranici, ovo je jako važno gradivo za daljnje dijeljenje. Zatim riješi **RB str. 109** – zad**. 1** (račune možeš pisati u bilježnicu, a možeš ih dobro rasporediti i u RB) i **zad. 4.**

**HJ** - Danas ćemo ponoviti glagolska vremena – **sadašnjost, prošlost i budućnost –** udž. Str.69.

Tekst koji je napisan prepiši u bilježnicu najprije u **sadašnjem vremenu**, a zatim prepiši u **budućem vremenu**. Na kraju odgovori u kojem glagolskom vremenu je napisan prvi tekst.

 Glagolska vremena – prošlost, sadašnjost, budućnost

Brodovi u luci posvađali su se oko toga čije je more. Vitke i lagane jedrilice, manekenke, tvrdile su da je more njihovo. Ribarske su barkice bile uvrijeđene. Trgovački brodovi najviše su znali o dalekim morima. Raskošni turistički brodovi pristajali su i vezali se u luci gdje su željeli.

PAZI – će letjeti – letjet će!

Budite marljivi i zdravi! Voli vas učiteljica Mirjana.